Ebbs

Ebbs is a Gemeinde im Bezirk Kufstoa in Tiroi, Östarreich. Sie is vor ållem wiatschåftlich durch Auspendla, Geweabebetriebe und durchn Tourismus prägt.

 Geografie 

Ebbs ligg östlich vom Inn und am Fuaß vom Zahmen Kaisa und mid 5.480 Einwohnan (2016) oas vo de gräßtn Dörfa vo Tiroi. Außadem is Ebbs mit a Seeheachnd vo 475 m as tiafstglengne Dorf vo Tiroi.

 Ortstoala 

Nem am Haufndorf Ebbs khean a no die weitan åcht Ortstoala zua da Gemeinde Ebbs:

Obandoaf, Oachiwång, Koasatåi, Wagroa, Mühtåi, Weidåch, Buachberg und Födberg

As Kaisatåi wår bis 2007 nua iwa an Fuaßweg arreichbår, mittlaweile gibs an 800 m lången Tunnell ins Kaisatåi, um eana an Weg z'aleichtan.

 Nåchbårgemeindn 

Kiefasfödn (Lkr. RO, BY, D), Kirchdorf in Tiroi, Kufstoa, Niedandorf, Niedandorfaberg, Obaraudoaf (Lkr. RO, BY, D), Rettnschöss, Wåixxee

 Kultua und Sehenswüadigkeitn 

 Die heitige Pfårrkirch vo Ebbs (koaßn: Dom z'Ebbs), a reich ausgståttete Barockkirchn, is vo 1748-1756 nåch Abraham Millauer an da Stöön vo da friaran gotischn Pfårrkirchn abaut woan. Friara wår da Ebbser Dom in da Untan Schranne (umfåsst die Gemeinde Ebbs, Wåichsee, Niedandorf, Niedandorfaberg, Rettnschöss und Erl) zuaständig. Ålle Statuen vo dea oitn gotischn Kirchn außa an Jesus und die Maria håms vabrennd.
 Die Antoniuskapöön im Kaisatåi wead bei da jäalichn Messe vo bis zu 2.000 Besuchan aufgsuacht.
 Da Fohlenhof is as wödgreaßte Gschtüt fi Haflinga-Pfeade mit dazuakearatn Museum
 Im Raritätenzoo Ebbs gibs bis zu 70 vaschiedene zoagte Tierårtn.
 Im Koasatåi håts zåireiche Funde vo Höhlenbäanknochn gem, de heit in da Festung Kufstoa uzschaung senn. De Bäanknochn san in da Tischofahöhle gfundn woan und de Höhle is a auf ålle Fälle sechnsweat.
 Hintabäanbåd is a Gåsthaus, des wås vom Mai bis Oktoba offn håt. S'is de voaletzte Hüttn voam Tåischluss und vo då aus håt ma an healichn Ausblick: Ma sicht an Koasabåch, an Wüdn und an Zahmen Koasa und a a bissi aussi ins Tåi. Etzat gibs no koan Händiempfång då drinna und deswegn håt ma då sei Seelenruah. Besondas empfehlensweat is's füa g'schtresste Leit!   Friara woa da StoanaAlbin dort Hittnwirt. Owa iatz isa nimma do.